Nafarroako Parlamentuko Mahaiak, 2021eko maiatzaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, Ceutatik datozen eta bakarrik dauden adingabe atzerritarren harrerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2021eko maiatzaren 24an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Eskubide Sozialetako kontseilariak batzordean ahoz erantzun diezaion.

Eskubide Sozialetako Ministerioak Lurralde arteko Kontseilurako deialdia eginen duela iragarri ondoren, jakin dugu Nafarroak borondatea duela Ceutatik datozen eta bakarrik dauden adingabeen harreran laguntzeko.

Horren guztiaren aurrean, honako hau jakin nahi dugu:

Nola eginen dio aurre Nafarroak etorrera-prozesuari eta zer balorazio egiten du Eskubide Sozialetako Ministerioak ezarritako banaketa-irizpideei buruz?

Iruñean, 2021eko maiatzaren 20an

Foru parlamentaria: Mikel Buil García